Diari Oficial de la Generalitat Valenciana


Sumari del DOGV 7618, del 18-09-2015 (2015/7538)

Notificació de la sentència dictada en el judici verbal número 893/2014.
------------------------------------------------------------------------

### Dades del document

Número de DOGV
:   7618

Data del DOGV
:   18-09-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/7538


Organisme emissor
:   Jutjat de Primera Instància Número 3 de Gandia

Tipus de document
:   Edicte

Notificació de la sentència dictada en el judici verbal número 893/2014. [2015/7538]  
Procediment: judici verbal 000893/2014S.  
Demandant: Miguel Crespo Orts.  
Procurador: Joaquín Manuel Villaescusa Soler.  
Advocat: Joaquín Alborch Coll.  
Demandat: Colsa, SA.  
Procurador/a: -  
Advocat/ada: -  
María Victoria Luna Castro, secretària judicial del Jutjat de Primera Instància número 3 de Gandia, faig saber que en el procediment a què es fa referència s'ha dictat la sentència que té l'encapçalament i la dispositiva que, literalment, diuen així:  
  
«Sentència número 61/2015  
Gandia, 5 de març de 2015  
M.ª Victoria Donat Sarrió, magistrada jutgessa titular del Jutjat de Primera Instància número 3 de Gandia i partit judicial, he vist les presents actuacions substanciades pels tràmits del judici verbal que tracten sobre una reclamació de quantitat, registrades amb el número 893/2014 i seguides a instàncies de Miguel Crespo Orts, representat pel procurador el senyor Villaescusa Soler, contra Colsa, SA, en situació de rebel·lia processal, i  
Dispositiva  
Estime la demanda instada per Miguel Crespo Orts, representat pel procurador el senyor Villaescusa Soler, contra Colsa, SA, i condemne la demandada a formalitzar escriptura pública de la venda de la cotxera o plaça d'aparcament número 10, situada a la planta baixa del bloc II de l'edifici Baleares, carrer de l'Atlàntic, s/n (hui núm. 64-66) de la platja de Gandia, actual referència cadastral número 6007101YJ420N0090TM, part de la finca registral número 37519-N del Registre de la Propietat número 4 de Gandia, i al pagament de les costes d'aquest litigi.  
Notifiqueu-ho a les parts.  
Aquesta és la meua sentència, de la qual s'ha d'expedir un testimoniatge per a incorporar-lo a les actuacions principals, i se n'ha de portar l'original al llibre de sentències d'aquest jutjat, i, contra la qual, s'hi podrà interposar un recurs d'apel·lació en el termini dels 20 dies següents a la notificació, de què coneixerà l'Audiencia Provincial de València, que pronuncie, mane i firme.  
Mode d'impugnació: mitjançant un recurs d'apel·lació davant del tribunal que haja dictat la resolució que s'impugne dins del termini de 20 dies, comptadors des de l'endemà de la notificació d'aquella. En la interposició del recurs, l'apel·lant haurà d'exposar les al·legacions en què base la impugnació, a més d'esmentar la resolució apel·lada i els pronunciaments que impugna.  
  
Per a interposar el recurs caldrà haver consignat la quantitat de 50 euros en el compte de dipòsits i consignacions d'aquest jutjat, i acreditar-ho de forma deguda. Sense aquest requisit no s'admetrà a tràmit el recurs.  
Aquesta és la sentència que pronuncie, mane i firme.»  
  
I atés que el demandat, Colsa, SA, es troba en situació de rebel·lia processal i en parador desconegut, expedisc aquest edicte a fi que li valga de notificació de forma deguda.  
  
Gandia, 5 de març de 2015.- La secretària judicial: María Victoria Luna Castro.